《野寺别于凤鸣李惟朴两生》
明代·胡应麟

寻幽来古寺，霁色傍禅栖。剑岂双龙隔，门难一凤题。

夕阳高枕外，新月乱帆西。共惜天涯别，何妨醉似泥。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。